L 135/112
SK
Úradný vestník Európskej únie
23.5.2023
Zatiaľ čo Rada v súčasnosti určuje pozíciu, ktorá sa má zaujať v orgáne zriadenom dohovorom, následné schválenie by si v závislosti od výsledku týchto rokovaní mohlo vyžadovať rozhodnutie o uzavretí takejto dohody o zmene v súlade s postupom stanoveným v článku 218 ods.
6 ZFEÚ,
PRIJALA TOTO ROZHODNUTIE:
Článok 1 Pozícia, ktorá sa má v mene Únie zaujať na jedenástom zasadnutí konferencie zmluvných strán dohovoru je podporiť prijatie zmien prílohy III k dohovoru, pokiaľ ide o zaradenie acetochlóru, karbosulfánu, chryzotilového azbestu, fentiónu (prípravky s ultranízkoobjemovým obsahom účinnej látky na úrovni alebo nad úrovňou 640 g/l), iprodiónu, tekutých prípravkov (emulgovateľný koncentrát a rozpustný koncentrát) s obsahom parakvát-dichloridu na úrovni alebo nad úrovňou 276 g/l, čo predstavuje koncentráciu iónov parakvátu 200 g/l alebo vyššiu, a terbufosu do tejto prílohy.
Článok 2 1.
Pozícia, ktorá sa má v mene Únie zaujať na jedenástom zasadnutí konferencie zmluvných strán dohovoru, je podporiť prijatie zmien, ktoré predložili Švajčiarsko, Austrália, Burkina Faso, Ghana a Mali (dokument UNEP/FAO/RC/COP.11/13/ Add.2), za predpokladu, že sa splnia tieto podmienky a na tento účel sa vykonajú potrebné zmeny: a) dodatočné pravidlá a postupy zavedené zmenami sú v úplnom súlade s existujúcimi pravidlami a postupmi dohovoru; b) zmenami sa zabezpečí, aby sa uprednostnilo zaraďovanie chemických látok do zoznamu v prílohe III a aby dodatočné pravidlá neboli v rozpore so zaraďovaním chemickej látky do zoznamu v prílohe III, a to aj vtedy, keď už daná chemická látka bola zaradená do zoznamu v prílohe VIII k dohovoru; c) zmenami sa zabezpečí, že pravidlá, ktoré sa uplatnia na vývoz chemických látok zaradených do zoznamu v prílohe VIII k dohovoru, nebudú menej prísne, pokiaľ ide o ochranu dovážajúcich zmluvných strán, ako tie, ktoré sa uplatňujú na vývoz chemických látok zaradených do zoznamu v prílohe III k dohovoru; d) zmenami sa zabezpečí, že všetky zmluvné strany, ktoré zmeny ratifikujú, budú viazané každým rozhodnutím o zaradení chemickej látky do zoznamu v prílohe VIII k dohovoru vrátane každého rozhodnutia prijatého hlasovaním. 2.
V prípade, že ostatné zmluvné strany nevyjadria dostatočnú podporu navrhovaným zmenám uvedeným v odseku 1 tohto článku, pozícia, ktorá sa má v mene Únie zaujať na jedenástom zasadnutí konferencie zmluvných strán dohovoru, je presadzovať zmenu rozhodovacieho postupu na zaradenie chemických látok do prílohy III k dohovoru, ktorou by sa zaviedla možnosť hlasovať v súlade s článkom 22 ods.
4 v spojení s článkom 22 ods.
3, avšak bez uplatnenia článku 22 ods.
3 písm.
b) dohovoru.
Článok 3 Vzhľadom na vývoj na jedenástom zasadnutí konferencie zmluvných strán dohovoru sa môžu zástupcovia Únie po porade s členskými štátmi dohodnúť počas koordinačných zasadnutí na mieste na spresnení pozície uvedenej v článkoch 1 a 2 bez ďalšieho rozhodnutia Rady.
Článok 4 Toto rozhodnutie nadobúda účinnosť dňom jeho prijatia.